text: Teir fyrstu 20 min hendi ikki tað stóra. NSÍ royndi at spæla og 07-Vestur lá aftarliga á vøllinum og koyrdu uppá umstilling. NSÍ royndi at spæla sítt kenda fótbóltsspæl, men tað var ringt í byrjanini at fáa at koyra, tí 07-Vestur lógu so aftarliga á vøllinum og bara bíðaðu eftir NSÍ-liðinum, fyri síðani at sláa kontra.
text: #000000
text: Í 23. min riggar ein kontramøguleiki hjá 07-Vestur. Ein langur bóltur kemur inn frá vinstru síðu og endar fyri føturnar á Tór Ingar hjá 07-Vestur. Hann setur beina kós ímóti NSÌ málinum, og inni í brotsteiginum ger Pól Jóhannus tað óhepna, at hann fellur Tór Ingar. Dómarin dømir brotspark. Brotsparkið verður Edward Ble settur at taka, og hann setur bóltin sikkurt í netið. 1-0 til 07-Vestur.
text: #000001
text: Í 33. min koyrir spælið hjá NSÍ betri. Og royna okkara menn at spæla fótbólt sum vit kenna at NSÌ liðið kann. Men tað er ringt at koma allan vegin upp til málið, tí 07-Vestur liggur bert og bíðar aftarliga á vøllinum, at NSÍ skal missa bóltin fyri so at umstilla hinvegin.
text: #000002
text: Í 42. min fær Árni Frederiksberg fríspark uttanfyri 07-Vestur brotsteigin. Andy Olsen verður settur at skjóta, men hann rakar múrin og meir spyrst ikki burturúr hesi støðu. Herfrá og inntil hálvleik hendi ikki tað stóra.
text: #000003
text: Í steðginum vóru teir mongu áskoðararnir, sum vóru til dystin, eina uppliving ríkari, har vakra sprundi hjá Magnus Olsen, Elly Lind Jóanesarson, undirhelt við dansi. Tey skulu giftast um 2 vikur og teimum verður ynskt alt tað besta framyvir.
text: #000004
text: Í 46. min byrjar dysturin sum áðrenn steðgin, har NSÍ til tíðir skapar gott fótbóltsspæl. NSÍ roynir at skapa dystin fyri at fáa mál. Hetta trýstið sum NSÍ leggur gevur úrslit í 48. min, har Árni Frederiksberg fær bóltin stutt uttanfyri brotsteigin hjá 07-Vestur. Við góðari temjing, vending saman við einum praktfullum skoti, javnar hann til 1-1.
text: #000005
text: Spælið hjá NSÍ blívur alt meira samanhangandi og menn láta til at vilja sigra hendan stevnudag, og tað er um reppið fleiri ferð, at NSÍ fær bóltin í kassan.
text: #000006
text: Í 56. min riggar ein umstilling hjá 07-Vestur. Jens Joensen fer inn og steðgar álopinum og fær gult kort. Fríspark verður tikið sera hegnisliga av Tór Ingar hjá 07-Vestur, men okkara málmaður Kristian Joensen var sum ein køttur uppi í horninum og slóg bóltin út – fantastisk bjarging!
text: #000007
text: Alt í alt var dystargongdin hin sama. NSÍ royndi at skapa og spæla fótbólt, og teir gjørdu tað gott fyri tað mesta. Kjansirnar blivu naskari og naskari, og tað hoyrdist á fjøldini, sum vóru uppmøtt, at her var sigur í væntu. Hetta hendi í 73. min, tá ið Einar eftir sera gott fríspark í vinstru síðu, rakar høvdið á Pól Johannus, sum takkar fyri hetta fantastiska innlegg og setur bóltin svikaliga sikkurt í netið.
text: #000008
text: Teir írestandi min av dystinum vóru eitt sindur umskiftiligir, har 07-Vestur ger sítt seinasta sprell fyri tað eina stigið, men tað eydnaðist teimum ikki, tí NSÍ vóru bara for sterkir á heimavølli á Eystanstevnu ídag.
text: #000011
text: Innskifting: Meinhard Olsen í 78. min.
text: #000014
text: NSÍ hevur í kvøld tapt 0-1 móti Víkingi við Løkin. Onkur plagdi at taka til, at vit taka ein dyst í senn. Hesi orðini eru ongantíð meiri viðkomandi enn júst nú. Eftir dystin móti HB á Ólavsøku sat ein við eini kenslu, at vit kanska ikki skaptu nóg nógvar møguleikar frameftir. Í dag skaptu vit...
text: #000016
text: NSÍ vann ársins fyrsta dyst 1-0 á grannunum B68 við Løkin í dag. Klæmint skorðaði einsamalla málið við brotssparki miðskeiðis í fyrra hálvleiki. Nokkso fitt av fólki hevði leita sær til dyst í dag, hóast veðrið at síggja til var vánaligt. Nógvur vindur var av vestri og darvaði hetta spælinum nakað – serliga var tað...
text: #000019
text: NSÍ skipar fyri bussi báðar vegir í sambandi við hálvfinaluna í morgin í kappingini um Løgmanssteypið. KÍ-NSÍ byrja kl. 18.00 við Djúpumýru. Bussurin koyrir frá Bylgjuni kl. 17.00 til Klaksvíkar, og heimaftur aftaná dystin. Kostnaðurin er einans kr. 50,00 fyri túrin báðar vegir. Vónandi síggja vit nógvar gular áskoðarar í Klaksvík til at stuðla okkara liði í hesum...
text: #000025
text: András – dagsins maður móti EB/Streymi
text: #000030
text: András heldur stílin. Síðani 1-1 dystin móti EB/Streymi við Margáir seinasta mikukvøld hava tit havt høvi at velja dagsins mann í dystinum. Eins og seinast valdu tit frálíka málmann okkara, András, til dagsins mann við 45% (81 atkv.) av teimum 181 givnu atkvøðunum. András hevði nógvar frálíkar bjargingar bæði í einum, fyri okkara viðkomandi, heldur...
text: #000031